**BENDROS PASTABOS:**

1. Pirmajame konkurso etape pareiškėjas užpildo paraiškos formos 1-5 punktus.
2. Siekiant įsitikinti, kad nepalikote neužpildytų paraiškos laukų, naudokitės funkcija „Tikrinti“.
3. Jei nežinote, ką rašyti konkrečiame paraiškos laukelyje, naudokitės informacija, pateikiama užvedus kompiuterio pelės kursorių ant klaustuko simbolio.
4. Karu su paraiška turi būti pateikiamos MTEP verslo 1, 3, 4 dalys. Siekiant užtikrinti kuo spartesnį paraiškų vertinimo procesą, rekomenduojama pateikti MTEP verslo 1, 3, 4 dalis, įrašytas į el. laikmeną Word formatu.

**PASTABOS PARAIŠKOS DALIŲ PILDYMUI:**

**1. Duomenys apie paraišką:**

Turite nurodyti projekto pavadinimą.

**2. Pareiškėjo duomenys:**

Turite nurodyti visus prašomus duomenis.

**3. Informacija apie partnerį (-ius):**

Turite nurodyti visus prašomus duomenis projekte dalyvaujantiems partneriams. Jei projekte numatytas daugiau nei vienas partneris, kompiuterio pelės kursorių užvedus ant simbolio „+“ dešiniajame kampe prie 3.2 paraiškos dalies, bus suformuoti papildomi laukai, kuriuose turėsite nurodyti visus prašomus duomenis n-ajam partneriui.

**4. Projekto veiklos teritorija:**

Turite nurodyti prašomą informaciją apie projekto veiklos teritoriją.

**5. Projekto aprašymas**

1. Turite užpildyti 5.1. – 5.3. dalis bei pateikti prašomą informaciją apie numatomą įgyvendinti projektą. Iš pateiktos informacijos turi būti aišku, kodėl būtina įgyvendinti šį projektą, kokios problemos bus sprendžiamos (išspręstos), kokie yra planuojami rezultatai, kodėl projektui būtina pagalba, kodėl projekto įgyvendinimui būtini partneriai, kaip bus užtikrintas tinkamas pajėgumas vykdyti projektą ir tinkamas projekto valdymas bei pan. Turėtumėte nurodyti, kuriai iš prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir kuriam iš konkrečios krypties prioritetų priskiriamas projektas.Šiose dalyse nerekomenduojama pateikti prognostinių rodiklių reikšmių bei konkrečių asmenų vardų ir pavardžių.
2. ***„5.4. Projekto įgyvendinimo rizikos ir jų valdymas“*** yra dalinai užpildyta, t.y. yra nurodytos 3 pagrindinės rizikos, būdingos didžiajai daliai projektų. Turite pateikti informaciją (rizikos detalizavimą bei mažinimo priemones) apie šias rizikas pagal Jūsų planuojamo įgyvendinti projekto specifiką. Taip pat turite pateikti informaciją apie kitas rizikas, jeigu jos yra būdingos Jūsų projektui.
3. ***„5.5.*** ***Planuojamas projekto rezultatų naudojimas po projekto pabaigos“.*** Turite aprašyti projekto metu įsigytos įrangos tolimesnį panaudojimą, sukurtų produktų komercinimo potencialą.